**Приложение № 9**

**към условия за кандидатстване по процедура № BG16M1OP002-3.033 „Подобряване на природозащитното състояние на природни местообитания - 2“**

**ДЕТАЙЛЕН ОЦЕНИТЕЛЕН ЛИСТ**

1. **Критерии за оценка на административното съответствие и допустимостта**

|  |  |  |  |  |  |
| --- | --- | --- | --- | --- | --- |
| **№** | **Критерий** | **Източник на информация** | **Да** | **Не** | **НП** |
| 1. | Текстът на проектното предложение е на български език (на кирилица) с изключение на полета „Наименование на проектното предложение на английски език“, „Кратко описание на проектното предложение на английски език“ и „Пълно наименование на английски“ на кандидата и на партньора (когато е приложимо), които следва да са попълнени на английски език. | Източник на информация – ИСУН 2020, Формуляр за кандидатстване.  Принципни действия:  В случай че текстът на предложението не е на български език (с изключение на текстовете, за които се изисква информация на английски език), проектното предложение се отхвърля.  В рамките на този критерий се извършва проверка дали информацията, посочена във ФК е попълнена съгласно изискванията на Приложение № 8. В случай че информацията в точки 1, 2, 3, 8 и 11 на ФК не е попълнена съгласно изискванията, Оценителната комисия, на основание чл. 18, ал. 2 от ПМС 162/05.07.2016 г., ще изиска отстраняване на нередовностите само един път.  В случай че същите не бъдат отстранени в определения за това срок, проектното предложение ще бъде отхвърлено. |  |  |  |
| 2. | Кандидатът е представил всички документи, които се изискват за целите на кандидатстването, описани в Раздел 24 от условията за кандидатстване, като документите са приложени съгласно указанията в същия раздел. | Източник на информация – ИСУН 2020, Формуляр за кандидатстване – т. 12.  Принципни действия:  В случай че кандидатът не е представил изисканите документи, подписани и представени във формата, посочен в Раздел 24. от условията за кандидатстване, или е представен празен документ, или файлът е нечетим и/или е невъзможно да бъде отворен, или не е представена информация в таблицата по т. 10 от Приложение № 4.1. или в декларация по Приложения № 4.1, 4.2, 5 има технически пропуски, Оценителната комисия на основание чл. 18, ал. 2 от ПМС 162/05.07.2016 г. ще изиска разяснения/ отстраняване на нередовността допълнително само един път (хипотезата не се прилага за Приложение № 3). В случай че разяснения не бъдат представени /нередовностите не бъдат отстранени в определения за това срок, проектното предложение ще бъде отхвърлено.  Приложение № 3 „Описание на проблеми (заплахи и влияния), дейности, етапи и методи” за изпълнение се представя за всяко отделно природно местообитание, предвидено за подкрепа в рамките на проекта. В случай че броят на представените приложения по образец № 3 e по-голям от броя на посочените местообитания, предмет на проектното предложение, посочени в т.1 и т.7 от ФК, Оценителната комисия, на основание чл. 18, ал. 2 от ПМС 162/05.07.2016 г., ще изиска разяснения допълнително само един път. В случай че кандидатът не представи разяснения в определения за това срок, или от представените разяснения не става ясно, че са описани всички местообитания, планирани в проектното предложение, последното ще бъде отхвърлено. |  |  |  |
| 3. | Кандидатът е допустим съгласно условията за кандидатстване. | Източник на информация – ИСУН 2020, т. 2 и т. 12 от Формуляр за кандидатстване.  Принципни действия:  Извършва се проверка на съответствието на информацията в т. 2 от Формулярa за кандидатстване в ИСУН 2020 с изискванията и условията на Раздел 11. от условията за кандидатстване. Съответствието се проверява и чрез преглед на следните документи от раздел 24 на насоките и съотв. приложени в т. 12 от ФК в ИСУН:  - за кандидати научи институти: 24.11  - за кандидати висши училища: 24.11, 24.12  - за кандидати ЮЛНЦ: 24.14;  В случай че не е налично подобно съответствие, проектното предложение ще бъде отхвърлено. |  |  |  |
| 4. | В случай на партньорство, партньорът/ите са допустими съгласно условията за кандидатстване и правата и задълженията между страните са уредени в писмено споразумение съгласно условията за кандидатстване. | Източник на информация – ИСУН 2020, т. 3 от Формуляр за кандидатстване.  Принципни действия:  Извършва се проверка на съответствието на информацията в т. 3 от Формулярa за кандидатстване в ИСУН 2020 с изискванията и условията на Раздел 12. от условията за кандидатстване. Съответствието се проверява и чрез преглед на следните документи от раздел 24 на насоките и съотв. приложени в т. 12 от ФК в ИСУН:  - за кандидати научи институти: 24.11  - за кандидати висши училища: 24.11, 24.12  - за кандидати ЮЛНЦ: 24.14;  В случай че не е налично подобно съответствие или партньорът не отговаря на изискванията и условията в Раздел 12. от условията за кандидатстване, проектното предложение ще бъде отхвърлено.  Извършва се преглед на съответствието на документа по т. 24.3 – Споразумение за партньорство с изискванията на раздел 12.  В случай че Споразумението за партньорство не отговаря на изискванията и условията в Раздел 12 от условията за кандидатстване, Оценителната комисия, на основание чл. 18, ал. 2 от ПМС 162/05.07.2016 г., ще изиска разяснение и/или отстраняване на нередовностите само един път.  В случай че същите не бъдат представени/ отстранени в определения за това срок, проектното предложение ще бъде отхвърлено.  Неприложимо е само за случаите, при които няма партньор. |  |  |  |
| 5. | В проектното предложение са включени всички защитени зони за съответното природно местообитание/съответните природни местообитания, предмет на проектното предложение, съгласно Приложение № 1 от условията за кандидатстване. | Източник на информация – ИСУН 2020, т. 12 (документ Приложение № 3) от Формуляр за кандидатстване в ИСУН.  Принципни действия:  Извършва се проверка на съответствието между изброените ЗЗ в Приложение № 3 от т. 12 от ФК и защитените зони, посочени в Приложение № 1 към условията за кандидатстване, за съответния параметър на съответното местообитание.  В случай че от информацията в проектното предложение и/или след разяснения от кандидата на основание чл. 18, ал. 2 от ПМС 162/05.07.2016 г. (при несъответствие на информацията в различните части на проектното предложение), които не водят до подобряване на проектното предложение, не може да бъде установено, че проектът се отнася за всички защитени зони съгл. Приложение № 1 към условията за кандидатстване (за съответния/те параметър/и на целевите местообитания по проекта), проектното предложение ще бъде отхвърлено. |  |  |  |
| 6. | Проектното предложение предвижда с БФП да бъдат финансирани всички мерки от Приложение № 1 към условията за кандидатстване, чрез които се цели подобряване природозащитното състояние на съответното местообитание/ съответните местообитания по избрания параметър/ избраните параметри. | Източник на информация – ИСУН 2020, т. 7 от Формуляр за кандидатстване и Приложение № 3 от т. 12 от ФК в ИСУН.  Принципни действия:  Извършва се проверка на съответствието между заложените в т. 7 от ФК дейности за изпълнение на мерките съгл. Приложение № 3 и заложените мерки в Приложение № 1 към условията за кандидатстване.  В случай че от информацията в проектното предложение и/или след разяснения от кандидата на основание чл. 18, ал. 2 от ПМС 162/05.07.2016 г. (при несъответствие на информацията в различните части на проектното предложение), които не водят до подобряване на проектното предложение, не може да бъде установено, че проектът предвижда изпълнение на всички мерки от Приложение № 1 към условията за кандидатстване, проектното предложение ще бъде отхвърлено.  В случай че кандидат е включил дейности за изпълнение на мерки извън обхвата на Приложение № 1 и за тези дейности е предвидено предоставяне на БФП, Оценителната комисия, на основание чл. 18, ал. 2 от ПМС 162/05.07.2016 г., ще изиска разяснения само един път. Ако след предоставянето им, дейностите не могат да бъдат категорично отнесени към някоя от мерките в Приложение 1, на етап ТФО Оценителната комисия ще коригира служебно бюджета на проектното предложение, ако в него са предвидени разходи за подобни дейности. Ако не бъдат предоставени разяснения в посочения за това срок, проектното предложение ще бъде отхвърлено. |  |  |  |
| 7. | Исканата безвъзмездна финансова помощ не е за финансиране на разходи, които вече са финансирани със средства от ЕСИФ или чрез други инструменти на Европейския съюз, както и с други публични средства, различни от тези на кандидата и партньора/ите. | Източник на информация – ИСУН 2020, т. 7 от Формуляр за кандидатстване; Приложение № 3 т. 12.  Принципни действия:  Извършва се преглед на проектите, посочени в таблица-справка по т. 10 от документа по т. 24.5 към Раздел 24 от условията за кандидатстване (Декларация - Приложение № 4.1), както и на планираните в проектното предложение дейности.  В случай че при проверката на проектите, описани в справката, възникне съмнение за наличие на двойно финансиране, оценителна комисия ще изиска писмени становища от компетентните ведомства, предоставящи финансовата подкрепа. В случай че се потвърди наличие на двойно финансиране за всички дейности, проектното предложение ще бъде отхвърлено.  В случай че се потвърди наличие на двойно финансиране само за част дейностите, Оценителната комисия, на основание чл. 18, ал. 2 от ПМС 162/05.07.2016 г., ще изиска разяснения само един път. След като такива бъдат предоставяни, на етап ТФО Оценителната комисия ще коригира служебно бюджета на проектното предложение, ако в него са предвидени разходи за тези мерки/дейности. Ако не бъдат предоставени разяснения в посочения за това срок, проектното предложение ще бъде отхвърлено. |  |  |  |
| 8. | Кандидатът има постоянни приходи и източници на финансиране, различни от донорски програми и финансиране по проекти. | Източник на информация – ИСУН 2020, Формуляр за кандидатстване – прикачени в т. 12 документи, съгласно т. 24.15. от Раздел 24 от условията за кандидатстване  Принципни действия:  В случай че от представените в т. 12 на ФК документи (съгласно изискванията на т. 24.15. от условията за кандидатстване) не е видно, че кандидатът има постоянни приходи и източници на финансиране, различни от донорски програми и финансиране на проекти, Оценителната комисия на основание чл. 18, ал. 2 от ПМС 162/05.07.2016 г. ще изиска разяснения допълнително само един път.  В случай че същите не бъдат представени в определения за това срок или същите не доказват постоянни приходи и финансиране, различни от донорски програми и проекти, проектното предложение ще бъде отхвърлено.  Подобни документи могат да бъдат вкл. и копия от приходни касови ордери, извлечения от банкови сметки, от касова наличност и др., като няма ограничение по отношение на техния брой или периода, за който се отнасят. |  |  |  |
| 9. | В проектното предложение са заложени индикаторите от Раздел 7 от условията за кандидатстване. | Източник на информация - Формуляр за кандидатстване, точка 8 „Индикатори“.  Принципни действия:  В случай че в т. 8 от Формуляра за кандидатстване не са включени всички индикатори за изпълнение и резултат и/или заложената целева стойност на индикаторите е нула, и/или не е посочен източника на информация, начина за определяне на целевата стойност на индикатора и начина на неговото отчитане, Оценителната комисия, на основание чл. 18, ал. 2 от ПМС 162/ 05.07.2016 г. ще изиска от кандидата да отстрани констатираната нередовност.  В случай, че същата не бъдe отстранена в определения за това срок, проектното предложение ще бъде отхвърлено. |  |  |  |
| 10. | Кандидатът е включил в проектното предложение дейности за организация и управление и за информация и комуникация. | Източник на информация – ИСУН 2020, т.7 от Формуляр за кандидатстване.  Принципни действия:  В случай че кандидатът не е включил в проектното си предложение дейности по организация и управление и информация и комуникация, Оценителната комисия, на основание чл. 18, ал. 2 от ПМС 162/ 05.07.2016 г. ще изиска от кандидата разяснения само един път. Ако в разясненията кандидатът декларира че ще изпълни дейностите за негова сметка критерият се оценява положително. Ако В случай че разяснението не бъде представено в определения за това срок и/или съотв. не се декларира че тези дейности ще бъда изпълнени за сметка на кандидата, проектното предложение ще бъде отхвърлено. |  |  |  |
| 11. | В проектното предложение са посочени хоризонталните принципи на ЕС, съгласно Раздел 17 от условията за кандидатстване. | Източник на информация - Формуляр за кандидатстване, точка 11 - Допълнителна информация необходима за оценка на проектното предложение.  Принципни действия:  Оценителната комисия проверява дали в т. 11 от ФК кандидатът е посочил, че ще спазва следните принципи:  - законност,  - партньорство,  - равнопоставеност и недопускане на дискриминация,  - опазване на биологичното разнообразие  - принципите, посочени в ЗОП/ПМС 160/2016 г., при възлагане изпълнението на дейностите по проекта,  - възлагане на зелена/и обществена/и поръчка/и, например чрез използването на рециклирана хартия и електронни носители на информация (ако е приложимо) В случай, че кандидатът не е посочил в т. 11 от Формуляра за кандидатстване един или няколко от горепосочените хоризонтални принципи, Оценителната комисия, на основание чл. 18, ал. 2 от ПМС 162/05.07.2016 г. ще изиска от кандидата да отстрани констатираната нередовност само един път. В случай че същата не бъде отстранена в определения за това срок, проектното предложение ще бъде отхвърлено. |  |  |  |

**ЗАБЕЛЕЖКА**: На етап оценка на административно съответствие и допустимост, оценителната комисия има право да поиска пояснения или допълнителна обосновка, с което да се отстрани установена нередовност. Отстраняването на нередовностите не може да води до подобряване качеството на проектното предложение.

**ІІ. Критерии за техническа и финансова оценка**

Максимален брой точки – 100

В оценителния лист в ИСУН 2020 се посочват конкретни мотиви за присъдените точки по всеки от критериите за ТФО, като се реферира към съответни текстове от проектното предложение.

|  |  |  |
| --- | --- | --- |
| **№ / Критерий** | **Източник на информация** | **Макс. брой точки/**  **по подкритерий** |
| 1. **Обхват на проекта** | *Източник на информация – Формуляр за кандидатстване – т. 1, поле Наименование на проекта; т. 12 – документ по т. 24.9 Приложение № 3.* В заглавието на проекта и/или в описанието по Приложение № 3 трябва да са посочени съответния параметър/ съответните параметри, както и конкретното/ите местообитание/я, предмет на проектното предложение | **20** |
| Проектното предложение цели подобрение на природозащитното състояние на повече от едно местообитание по повече от един параметър. | Ако в заглавието не са посочени конкретния параметър/три и съответно номерата на природните местообитания, които се планира да се подобрят чрез изпълнението на проекта, се извършва проверка на описанието в документа по т. 24.9 от условията за кандидатстване – Приложение № 3 от т. 12.  В случай че по дадено проектно предложение е предвидено повече от едно местообитание, като за едно или някои от тях се цели подобряване състоянието само по един параметър, а за друго/и – по повече от един параметър, то Оценителната комисия го разглежда в хипотезата на „подобряване състоянието на повече от едно местообитание, но само по един параметър“. | 20 |
| Проектното предложение цели подобрение на природозащитното състояние на повече от едно местообитание, но само по един параметър за всяко от тях. | 15 |
| Проектното предложение цели подобрение на природозащитното състояние само на едно местообитание, но по повече от един параметър | 10 |
| Проектното предложение цели подобрение на природозащитното състояние само на едно местообитание само по един параметър. | 5 |
| 1. **Описание на проекта** | *Източник на информация – Формуляр за кандидатстване, т. 12 – документ по т. 24.9 от условията за кандидатстване: Приложение № 3 и ако е приложимо, документи по т. 24.16.*  В описанието по образец в Приложение № 3 в т. 12 от ФКтрябва да са детайлно описани какви дейности в изпълнение на кои мерки по кой параметър за кое местообитание (съгл. Приложение № 1 от условията за кандидатстване) ще се изпълняват. | **15** |
| В проектното предложение бенефициентът е описал **всички** проблеми (заплахи и влияния) за местообитанието/местообитанията, които проектното предложение има за цел да разреши, и **са посочени** източниците на информация | Под „Описани проблеми“ се разбира рефериране/изброяване на заплахите и влиянията от съответния документ, посочен като източник на информация;  Под „посочени са източниците на информация“ се разбира рефериране към съответния документ, в който са описани заплахите и влиянията, поради които е поставена негативна оценка на ПС в колона 3 на приложение 1. За този документ в описанието в Приложение № 3 следва да бъде посочен линк към него (ако той е публично достъпен) или същият да бъде прикачен в т. 12 от ФК към проектното предложение, ако не е публично достъпен.  Оценителната комисия извършва преглед дали всички заплахи и влияния от посочения/приложения източник на информация са описани в Приложение № 3.  В случаите, в които в Приложение № 3 има описани някакви заплахи и влияния, посочен е източникът на информация, но към него няма линк или прикачен документ в т. 12, проектното предложение се разглежда в хипотезата, при която получава 5 т.  Ако не са описани заплахи и влияния за местообитанията - предмет на проекта, проектното предложение получава 0 т. и ще бъде отхвърлено. | 15 |
| В проектното предложение бенефициентът е описал **част** от проблемите (заплахи и влияния) за местообитанието/ местообитанията, които проектното предложение има за цел да разреши, и **са посочени** източниците на информация | 10 |
| В проектното предложение бенефициентът е описал **част** от проблеми (заплахи и влияния) за местообитанието/местообитанията, които проектното предложение има за цел да разреши, но **не са посочени** източниците на информация | 5 |
| В проектното предложение бенефициентът **не е описал** проблемите (заплахи и влияния) за местообитанието/местообитанията, които проектното предложение има за цел да разреши | 0 |
| 1. **График и дейности** | *Източник на информация –* *Формуляр за кандидатстване, т. 7 „План за изпълнение/Дейности по проекта“, т. 10 „План за външно възлагане“ и т. 12, в случаите, в които информацията е посочена в документа по т. 24.9 от условията за кандидатстване – Приложение № 3.* | **15** |
| Описани са детайлно дейностите, посочени са методите и етапите за изпълнението им. Времевият обхват на всяка дейност е реалистичен, като са взети предвид периодите за провеждане на обществени поръчки/ процедури за избор на изпълнител, придобиване на разрешителни (ако е приложимо), има логическа последователност в изпълнението на дейностите. | Под „описани са детайлно“ се разбира не само посочване на дейностите като наименования, а подробно описание на тяхното съдържание и цели.  Под „Описани етапи“ се разбира разбивка на етапите през които преминава съответната дейност, като напр. „подготовка“, „същинско изпълнение“, „заключителен етап“.  Под „методи“ се разбира описание как и какво точно се предвижда за изпълнението на дадената дейност в съответния етап, напр. дали се предвиждат качествени или количествени методи, емпирични или теоретични, предвиждат ли се действия на терен или единствено кабинетни проучвания и пр.  „Реалистичен времеви обхват“ – вземат се предвид периодите за провеждане на обществени поръчки/ процедури за избор на изпълнител, придобиване на разрешителни (ако е приложимо), като същите следва да бъдат съобразени и логически последователни.  За дейностите по организация и управление и информация и комуникация не се описват методи и етапи за изпълнението им.  По този критерий се извършва и проверка дали посоченият индикативен предмет на обществената поръчка съответства на дадената дейност, както и на сроковете за провеждане на процедурите за избор на изпълнител съгласно ЗОП/ПМС № 162. | 15 |
| Описани са дейностите, посочени са методите и етапите за изпълнението им, но има пропуски при определяне на реалистичен времеви обхват на всяка дейност, предвид периодите за провеждане на обществени поръчки/ процедури за избор на изпълнител, придобиване на разрешителни (ако е приложимо) или пропуски в логическата последователност на изпълнението на дейностите | 10 |
| Описани са дейностите, но не са посочени методите и/или етапите за изпълнението им, има пропуски при определяне на реалистичен времеви обхват на всяка дейност, предвид периодите за провеждане на обществени поръчки/ процедури за избор на изпълнител, придобиване на разрешителни (ако е приложимо) или пропуски в логическата последователност на изпълнението на дейностите | 5 |
| Описани са дейностите, но не са посочени методите и/или етапите за изпълнението им, не е определен реалистичен времеви обхват на всяка дейност, предвид периодите за провеждане на обществени поръчки/ процедури за избор на изпълнител, придобиване на разрешителни (ако е приложимо) или липсва логическа последователност на изпълнението на дейностите. | 0 |
| 1. **Методика на работа:** | *Източник на информация – ИСУН, Формуляр за кандидатстване, т. 12 – документ по т. 24.9 от условията за кандидатстване: Приложение № 3.*  В описанието по образец в Приложение № 3 в т. 12 от ФК трябва да е детайлно разписана методиката на работа – какво, как, кога, къде и от кого ще се изпълнява всяка дейност по всяка една мярка по съответния параметър за всяко избрано местообитание (съгл. Приложение № 1 от условията за кандидатстване). В случай че в образеца не е подробно разписано, се прави преглед на Формуляр за кандидатстване, точка 7 „План за изпълнение/Дейности по проекта“, както и преглед на прикачени допълнителни документи в т. 12 от ФК (съгл. 24.16 от насоките), ако е приложимо. | **20** |
| Представено е описание на методите за осъществяване на дейностите в изпълнение на **всички** мерки от Приложение № 1 по съответните параметри на местообитанията, предмет на проекта, като са посочени основанията за избора на тези методи. | Представени са детайлно методите за осъществяване на отделните дейности по посочените в Приложение № 1 мерки, както и на етапите за тяхното изпълнение, като описанието не се ограничава единствено до тяхното посочване само като вид, а включва представяне на тяхната същност и допълнителна аргументация защо са избрани за дадената дейност/ етап (какво, как, кога, къде и от кого ще се изпълнява). От представеното описание следва да е видно, че избраните методи са съобразени със спецификите на съответното природно местообитание, както и че предвидените дейности и методи отговарят на посочените етапи. В случай че няма съответствие между дейност, метод и етап, проектното предложение се отхвърля. | 20 |
| Представено е описание на методите за осъществяване на дейностите в изпълнение на **част** от мерките от Приложение № 1 по съответните параметри на местообитанията, предмет на проекта, като са посочени основанията за избора на тези методи. | 15 |
| Представено е описание на методите за осъществяване на дейностите в изпълнение на **всички** мерки от Приложение № 1 по съответните параметри на местообитанията, предмет на проекта, но **не са посочени основанията** за избора на тези методи. | 10 |
| Представено е описание на методите за осъществяване на дейностите в изпълнение на **част** от мерките от Приложение № 1 по съответните параметри на местообитанията, предмет на проекта, но **не са посочени основанията** за избора на тези методи. | 5 |
| Не е представено описание на методите за изпълнение на дейностите. | 0 |
| 1. **Капацитет на кандидата** | *Източник на информация – Формуляр за кандидатстване, точка 12, документи по т. 24.10. от Раздел 24. от условията за кандидатстване.*  Извършва се преглед на представените документи и дали от тях е видно, че кандидатът има опит в изпълнението на подобни дейности от изпълнение на сходни предходни проекти. | **15** |
| Кандидатът има опит в изпълнението на дейности от подобен характер по 3 или повече сходни предходни проекта в областта на опазване на биологичното разнообразие. | Извършва се проверка на представените документи по т. 24.10, които следва да съдържат информация за сходни предходни проекти. Под сходни проекти се разбира проекти в областта на опазване на биологичното разнообразие, включително насочени към стратегическо планиране в сектора, изграждане на капацитет, работа със заинтересовани страни, консервационни и комуникационни мерки (последните по отношение на биологично разнообразие).  В случай че от представените документи не е видно, че кандидатът има опит в изпълнението на подобни дейности от изпълнение на сходни предходни проекти, проектното предложение се оценява с 1 т.  Кандидатите могат да докажат опит и чрез опит на екипите си от експерти, като в този случай същите следва да са наети на трудов договор. | 15 |
| Кандидатът има опит в изпълнението на дейности от подобен характер по 2 сходни предходни проекта в областта на опазване на биологичното разнообразие | 10 |
| Кандидатът има опит в изпълнението на дейности от подобен характер по 1 сходен предходен проект в областта на опазване на биологичното разнообразие | 5 |
| Кандидатът няма опит в изпълнението на дейности от подобен характер по сходни предходни проекти в областта на опазване на биологичното разнообразие | 1 |
| 1. **Финансова оценка - планиране на бюджета на проектното предложение**   1. Налице е съответствие между предвидените дейности и видовете заложени разходи – тук влиза и хипотезата „Всички разходи са отнесени към съответстващия им раздел в бюджета“.  2. Спазени са заложените правила или ограничения по отношение на заложени процентни съотношения/прагове на разходите.  3. Исканата безвъзмездна финансова помощ не включва недопустими разходи.  4. В бюджета не е на лице дублиране на разходи. | *Източник на информация – т. 5, т. 7 и т. 10 от Формуляр за кандидатстване, кандидатстване.* | **5** |
| Не се налагат корекции в бюджета | Извършва се проверка по т. 5 от ФК и дали заложените стойности съответстват на предвидените дейности в т. 7 и на стойностите, заложени в плана за външно възлагане, описан в т. 10. Извършва се проверка на съответствие с изискванията на раздел 14.3 от условията за кандидатстване.  Ако се налагат корекции в бюджета на проектното предложение, същите се извършват служебно от оценителната комисия, като по този критерий се присъжда съответният брой точки. | 5 |
| Налагат се корекции в бюджета, свързани само с 1 от посочените условия | 4 |
| Налагат се корекции в бюджета, свързани с 2 от посочените условия | 3 |
| Налагат се корекции в бюджета, свързани с 3 от посочените условия | 2 |
| Налагат се корекции в бюджета, свързани и с 4-те посочени условия | 1 |
| Налага се корекция в бюджета, която води до увеличаване стойността на БФП | 0 |
| 1. **Финансова оценка – обосновка на бюджета на проектното предложение** | *Източник на информация – т. 7 и т. 12 от Формуляра за кандидатстване - документа по т. 24.7 от условията за кандидатстване – „Анализ относно остойностяването на дейностите, включени в проектното предложение“* | **10** |
| Всички дейности, за които това е указано, са остойностени на базата на анализ и остойностяването им отговаря на изискванията на Раздел 14.7 от условията за кандидатстване. | В рамките на оценката по този критерий Оценителната комисия извършва проверка дали в документа по т. 24.7 анализа на остойностяването от условията за кандидатстване се съдържа информация за начина, по който са остойностени всички дейности в изпълнение на приложимите за проекта мерки от Приложение № 1 от условията за кандидатстване и дали тази информация отговаря на изискванията на раздел 14.7 от условията за кандидатстване. Проверката се извършва и за спомагателни дейности и за дейности по организация и управление на проекта и информация и комуникация, когато същите се изпълняват по чл. 55, ал. 1, т. 1 от ЗУСЕСИФ.  В случай че от представения анализ и приложените към него документи/линкове не се създава увереност в оценителната комисия, че предвидените дейности/съотв. количества и посочените разходи за тяхното осъществяване са аргументирани, необходими, съобразени с пазарните цени и индивидуалните нужди на проектното предложение, Оценителната комисия ще изиска от кандидата допълнителна пояснителна информация на основание чл. 19, ал. 5 от ПМС 162/05.07.2016 г. Ако такава не бъде представена или представената информация не обосновава остойностяването на дейностите, проектното предложение получава 1 т. | 10 |
| Не всички дейности, за които това е указано, са остойностени на базата на анализ, но остойностяването на тези, за които това е направено, отговаря на изискванията на Раздел 14.7 от условията за кандидатстване. | 5 |
| Остойностяването на дейностите, за които това е направено, не отговаря на изискванията на Раздел 14.7 от условията за кандидатстване | 1 |
|  |  |

Проектните предложения, получили минимум 23 точки на етап „Техническа и финансова оценка”, се класират в низходящ ред съобразно получената оценка, като за финансиране се предлагат всички или част от проектите по реда на класирането до покриване на общия размер на предварително определените и обявени финансови средства по процедурата.

**ВАЖНО**:

В случай че две или повече проектни предложения са класирани с еднакъв брой точки, но при недостатъчен финансов ресурс, при класирането предимство се дава на това проектно предложение, получило по-висок брой точки по критерий 1 от ТФО. В случай че тези проектни предложения имат еднакъв брой точки и по критерий 1 от ТФО, за финансиране се предлага проектното предложение, което е с по-висок брой точки по критерий 2 от ТФО. В случай че проектните предложения и по този критерий имат равен брой точки, за финансиране се предлага проектното предложение, което е с по-висок брой точки по критерий 3. Ако проектните предложения отново са с равен брой точки по този критерий, се прилага аналогично последователно за критерии 4, 5, 6 и т.н. В случай че проектните предложения имат равен брой точки по всеки един от посочените критерии, за финансиране се предлага проектното предложение, подадено първо в срока на кандидатстване в ИСУН 2020. Проектно предложение, което е оценено с 0 точки по някой от критериите за техническа и финансова оценка, няма да бъде предложено за финансиране.

След приключване на оценката и ранкиране на проектните предложения, с цел гарантиране неналичие на двойно финансиране, по отношение на проектни предложения, допуснати за финансиране, които предвиждат изпълнение на мерките по един и същи параметър за едно и също природно местообитание, оценителната комисия предлага в оценителния доклад към Ръководителя на УО, да се финансира единствено проектното предложение, което е с най-висок брой точки. Всички останали проекти, по които е заложено изпълнение на мерките за същия параметър на същото местообитание и които са с по-малък брой точки, няма да бъдат финансирани. Ако проектни предложения в тази хипотеза са с еднакъв брой точки, за финансиране се предлага единствено това проектно предложение, което е подадено първо в срока на кандидатстване в ИСУН 2020.

В случай че по време на етап „Техническа и финансовата оценка“ се установи наличие на недопустими разходи и/или има несъответствие между предвидените дейности и видовете заложени разходи и/или има дублиране на разходи и/или има неспазване на заложените правила или ограничения заложени в Насоките за кандидатстване и/или има несъответствие с правилата за държавните или минималните помощи, Оценителната комисия служебно коригира/премахва съответните разходи от бюджета на проекта.

Корекции в бюджета при несъответствие между предвидените дейности и видовете заложени разходи, както и при дублиране на разходи, се извършва след като се изиска допълнителна пояснителна информация на основание чл. 19, ал. 5 от ПМС 162/05.07.2016 г. от кандидата, като срокът за представянето й не може да бъде по-кратък от една седмица. Извършените корекции на данни в бюджета не могат да водят до: увеличаване на размера или на интензитета на безвъзмездната финансова помощ, предвидени в подаденото проектно предложение, невъзможност за изпълнение на целите на проекта или на проектните дейности и подобряване на качеството на проектното предложение и нарушаване на принципите по чл. 29, ал. 1, т. 1 и 2 от ЗУСЕСИФ.